Splitska policija pozvana je u srijedu iza 11 sati u zgradu u Vukovarskoj ulici. Dojavljeno im je o pokušaju suicida.

Međutim, izlaskom na teren u Vukovarsku ulicu utvrdilo se da ipak nije u pitanju pokušaj samoubojstva, piše Dalmacija News.

Detalje iz policije nisu htjeli otkriti zbog očevida koji je u tijeku, no doznaje se da je zapravo nesretna majka ta koju je trebalo spašavati. Naime, ona je rješenje protiv neugodnih tjelesnih mirisa pronašla u spreju Cillit Bang, kojim se prskala ispod pazuha. Cijela ta situacija toliko iznervirala njenog 19-godišnjeg sina koji je dograbio nož i krenuo na vlastitu majku.

Nesretna 53-godišnjakinja prebačena je u bolnicu, a koliko je poznato, radi se o lakšoj ozljedi.

Neslužbeno se doznaje kako je 19-godišnji mladić zbog psihičkih problema išao na liječenje te je u srijedu, nakon napada na majku, zadržan na splitskoj psihijatriji.

Policija je o događaju obavijestila Državno odvjetništvo, piše Dalmacija News.